Ada Kramm

Ada Kramm (født Egede-Nissen 24. mars 1899 i Vardø, død 17. desember 1981 i Oslo) var en norsk prisbelønt skuespiller. 

Hun debuterte i Stavanger i Dunungen 1917. Med søstrene Aud Richter og Gerd Grieg drev hun filmkompani i Berlin 1917–20 og spilte detektiven Ada van Ehler, men giftet seg i 1919 med bratsjisten Hugo Kramm som flyttet med henne til Bergen og Den Nationale Scene 1921–24. Han fikk i 1924 jobb ved Oslo Filharmoniske Orkester, så de flyttet til Kristiania, der Ada virket ved Det Nye Teater 1925–28, Centralteatret 1928–34 og siden ved Nationaltheatret.

Hun spilte blant annet i filmene Bergenstoget plyndret i natt i 1928 og Eskimo i 1930.

Hun var mor til skuespilleren Ilse Kramm, og Sosionom Gerd Kramm senere gift Engebrigtsen samt oldemor til skuespilleren Marte Engebrigtsen.

Hun var datter av NKP-nestoren Adam Egede-Nissen og Goggi Egede-Nissen. Hun var søster av skuespillerne Aud Richter, Gerd Grieg, Oscar Egede-Nissen, Stig Egede-Nissen, Lill Egede-Nissen og Gøril Havrevold.

Premier 
 Teaterkritikerprisen 1947/48 for rollen som Amanda Windfield i Glassmenasjeriet av Tennessee Williams
 Kongens fortjenstmedalje i gull
 St. Olavs Orden, ridder i første klasse 1977

Referanser

Eksterne lenker 
 

Norske skuespillere
St. Olavs Orden
Kongens fortjenstmedalje i gull
Personer fra Vardø kommune